**Sülysápi Csicsergő Óvoda**

**2241 Sülysáp, Vasút utca 88.**

**OM: 033033**

****

**Intézkedési terv**

Sülysápi Csicsergő Óvoda

működési protokollja pandémia idejére

3. módosított változat

2020.10.01.

tartalom

[A dokumentum jogszabályi háttere, ajánlások 3](#_Toc49698142)

[1. Az Intézkedési terv ismertetése 4](#_Toc49698143)

[1.1 Az Intézkedési terv célja 4](#_Toc49698144)

[1.2 Az Intézkedési terv hatálya 4](#_Toc49698145)

[2. Vezetői összefoglaló a járványról 4](#_Toc49698146)

[3. A dolgozókra vonatkozó szabályok 6](#_Toc49698147)

[3.1 Személyi higiéné 6](#_Toc49698148)

[3.2 fertőtlenítő nagytakarítás 7](#_Toc49698149)

[4. A dolgozók által, a gyermekek egészsége érdekében betartandó védő, óvó előírások 8](#_Toc49698150)

[5. A szülők által, a gyermekek egészsége érdekében betartandó védő, óvó előírások 9](#_Toc49698151)

[5.1 A gyermekek távolmaradásának, mulasztásának igazolására vonatkozó rendelkezések 9](#_Toc49698152)

[6. A gyermekek egészsége érdekében a gyermekek által betartandó előírások 10](#_Toc49698153)

[7. Kommunikáció 10](#_Toc49698154)

[8. Teendők koronavírus érintettség esetén 11](#_Toc49698155)

[9. Záró rendelkezések 11](#_Toc49698156)

A dokumentum jogszabályi háttere, ajánlások

* Gyakorlati tanácsok koronavírussal kapcsolatban óvodák, bölcsődék részére – megjelent: 2020.03.10. [www.nnk.gov.hu](http://www.nnk.gov.hu)
* A járványügyi készültségi időszak védelmi intézkedéseiről szóló 431/2020.(IX. 18.) Korm.rendelet
* 15/1998. (IV. 30.) NM rendelet
* 20/2012. (VIII. 31.) EMMI rendelet
* 215/2020. (V.20.) Korm. rendelet az óvodák és bölcsődék újranyitásáról, valamint a nyári táborok megszervezéséről
* A Nemzeti Népegészségügyi Központ által 2020.07.24.-én kiadott Tájékoztatás a járványügyi készültségi időszak alatt betartandó általános járványügyi megelőző szabályokról
* <https://www.nnk.gov.hu/attachments/article/765/T%C3%A1j%C3%A9koztat%C3%A1s%20-%20%C3%A1ltal%C3%A1nos%20j%C3%A1rv%C3%A1ny%C3%BCgyi%20szab%C3%A1lyok.pdf>
* A Nemzeti Népegészségügyi Központ a 2020. augusztus 4-én kelt, 37923-2/2020/JIF ügyiratszámú levele
* Az Emberi Erőforrások Minisztériuma által kiadott Intézkedési terv a 2020/2021. tanévben a köznevelési intézményekben a járványügyi készenlét idején alkalmazandó eljárásrendről – 2020.08.17. és módosítása 2020.09.03. és módosítása 2020.10.01.
* Az Emberi Erőforrások Minisztere 1/2020.IX.08. EMMI utasítása
* <https://koronavirus.gov.hu/mit-tegyunk-tunetek-eseten>

**1. Az Intézkedési terv ismertetése**

**1.1 Az Intézkedési terv célja**

A Sülysápi Csicsergő Óvoda pandémiás időszakra vonatkozó intézkedési, működési szabályozása, foglalkozás-egészségügyi feladatainak meghatározása, illetve az esetlegesen bekövetkező járványra való felkészülés feladatainak meghatározása.

A terv célja, hogy az ebben meghatározott intézkedések által (járvány időszakban) biztosítható legyen az óvoda folyamatos működése.

Kidolgozott reagálási rendszer álljon rendelkezésre a járvány megelőzésére, illetve negatív következményeinek csökkentésére.

A kommunikációs terv alapján segítse elő a Sülysápi Csicsergő Óvodában dolgozók, külső-belső partnerek pandémiával kapcsolatos tájékoztatását, a megelőző, illetve a korlátozó intézkedések végrehajtásakor a pánik elkerülését.

**1.2 Az Intézkedési terv hatálya**

A Pandémiás terv hatálya kiterjed a Sülysápi Csicsergő Óvoda munkavállalóira, külső- belső partnereire (gyerekekre, szülőkre) és azokra a személyekre, akik bármilyen egyéb célból, az intézményvezető engedélyével, az intézményben tartózkodnak.

A tervben meghatározott feladatok és intézkedések érvényesek a

**Sülysápi Csicsergő Óvoda Központi óvodájára (2241 Sülysáp, Vasút u. 88.)**

és tagóvodáira:

**Sülysápi Csicsergő Óvoda 1. Tagóvodája (2241 Sülysáp, Mátyás király u. 7.),**

**Sülysápi Csicsergő Óvoda 2. Tagóvodája (2241 Sülysáp, Dózsa György utca 107.), Sülysápi Csicsergő Óvoda 3. Tagóvodája (2241 Sülysáp, Balassi Bálint u. 18.)**

A terv nem terjed ki a Sülysápi Csicsergő Óvoda munkavállalóinak hozzátartozóira.

**2.**  **Vezetői összefoglaló a járványról**

A klasszikus világjárványok kórokozói közül a vírusok maradtak azok, melyek változatlanul évről-évre a legnagyobb számú megbetegedéseket okozzák világszerte, és amelyek egyik altípusának szerkezetéből és állatvilági elterjedtségéből adódóan olyan altípusai keletkezhetnek, melyek világméretű járvány előidézésére is képesek lehetnek.

A világjárvány azért alakulhat ki, mert a vírusok nagy hajlamot mutatnak arra, hogy antigén szerkezetüket megváltoztassák, ezáltal ismét képessé válnak akár járványszerű megbetegedések kiváltására.

A pandémiát okozó új vírusaltípus megjelenése azt jelenti, hogy a lakosság jelentős része védtelenné válik a kórokozóval szemben. Ilyen esetben a veszélyeztetett, azaz a védendő lakosságcsoportok köre lényegesen kibővül.

A 2019 végén Vuhanban kialakult tüdőgyulladás-járvány hátterében egy újonnan kialakult vírust azonosítottak. Az új koronavírus elnevezése 2020. február 12-től „súlyos akut légúti tünetegyüttest okozó koronavírus 2” (SARS-CoV-2), az általa okozott megbetegedés a „koronavírus-betegség 2019” (coronavirus disease 2019), melynek rövidített változata a COVID-19.

A fertőzés terjedése emberről-emberre jellemzően cseppfertőzéssel és a fertőzött váladékokkal történő direkt vagy indirekt kontaktussal történik.

**A fertőződés tünetei:**

* láz, száraz köhögés, légzési nehézség,
* egyes betegeknél jelentkezhet izomfájdalom, orrdugulás, orrfolyás, torokfájás, hasmenés, légszomj, íz- és szaglásvesztés.

Lappangási ideje: legfeljebb 2-12 nap, átlagosan 5-6 nap.

A betegség 80%-ban enyhe tünetekkel lezajlik. Súlyos betegséggel elsősorban az idősebb korosztály érintett. Speciális kezelés, védőoltás egyelőre nem áll rendelkezésre.

Egy járvány esetén a Sülysápi Csicsergő Óvodának biztosítania kell az alaprendeltetéséből adódó feladatait. Az óvoda vezetése kiemelt figyelmet fordít a pandémiát megelőző és a pandémiás időszak feladatainak tervezésére és a felkészülésre az alkalmazottak egészségvédelme, valamint a járvány gazdasági és társadalmi negatív hatásainak minimalizálása érdekében.

A pandémiás tervezés és a felkészülés végrehajtásának koordinálásáért, a védelmi feladatok ellátásáért felelős a vezetőség. A védekezés időszakában Pandémiás vezetői csoportot kell működtetni, melynek tagjai az óvodavezető, a helyettesek, tagóvoda-vezetők, és az óvodatitkár. A Pandémiás vezetői csoport vezetését a Sülysápi Csicsergő Óvoda vezetője, mint védelmi feladatainak ellátásáért felelős szervezet vezetője látja el.

**A Pandémiás vezetői csoport feladata:**

* Rendszeresen ülésezik és értékeli a kialakult pandémiás helyzetet, meghozza a pandémia kezeléséhez szükséges intézkedéseket.
* A pandémiás tervet szükség szerint felülvizsgálja.
* A folyamatos működéshez és a helyi biztonság fenntartásához szükséges munkabeosztásokat kialakítja, a szükséges minimális létszámokat és tevékenységeket szükség szerint felülvizsgálja.
* A védőeszközök, tisztító- és antivirális szerek beszerzésére javaslatot tesz a fenntartó felé.
* A munkavállalók, szülők és a gyerekek folyamatos, aktuális tájékoztatását, felkészítését megszervezi.
* A pandémiás működési rend bevezetését elrendeli.

A Sülysápi Csicsergő Óvoda Pandémiás tervében meghatározott alapfeladatainak ellátását a járvány időszakában minimális létszámmal és működési renddel is végre kell hajtani.

# A dolgozókra vonatkozó szabályok

Az elsődleges és legfontosabb megelőző intézkedés, hogy **kizárólag egészséges, tüneteket nem mutató személy álljon munkába, menjen közösségbe. A dolgozó csak kötelező testhőmérés után állhat munkába.**

3.1 Személyi higiéné

* Szappanos kézmosás és kézfertőtlenítés a nap folyamán a lehetőségekhez mérten minél több alkalommal.
* Fokozott tisztálkodás, és ruhacsere.
* Megfelelő eljárással történő mosás, mosogatás.
* A köhögési etikett betartása.
* Az arc felesleges érintésének kerülése.
* Távolságtartás - tekintettel arra, hogy tünetmentes személy is hordozhatja a vírust, javasolt a 1,5 méteres védőtávolság megtartása a felnőtt dolgozókkal, valamint a szülőkkel szemben.
* A maszk, védőkesztyű használata a járványügyi előírásoknak megfelelően.
* A közös helyiségek (felnőtt öltöző, mosdó, zuhanyzó, konyha, közlekedők) fokozott fertőtlenítése, kitárt ablakos szellőztetése.
* A takarítást végző dolgozók részére megfelelő védőeszközök biztosítása a pandémiás vezetői csoport feladata.
* Amennyiben betegség tünetei tapasztalhatók vagy testhőmérséklete meghaladja a 37.8 celsius fokot, abban az esetben azonnal jelezni kell a felettesének.

**Az intézmény minden dolgozója köteles betartani a megbeszélések, belső szabályozók, vezetői utasítások rendjét.**

##  Fertőtlenítő nagytakarítás

* Időszakonként alapos, mindenre kiterjedő fertőtlenítő takarítás végzése, melyet az intézményvezető ellenőríz.
* A fertőtlenítő nagytakarítás és a rendszeres fertőtlenítő takarítás elvégzéséhez szükséges tisztító-és fertőtlenítő szerek biztosítása a fenntartó feladata. Az Operatív Törzs a szükséges mennyiséget rendelkezésre bocsátja.
* Az alapos, mindenre kiterjedő fertőtlenítő takarítás során a padló és felülettisztításon túl a nagytakarítás lehetőség szerint terjedjen ki az alábbiakra: - klímaberendezések tisztítása, fertőtlenítése; - felesleges, használaton kívüli tárgyak összegyűjtése, elszállítása; - ajtók, faburkolatok, lambériák, szekrények, székek, padok, asztalok, egyéb bútorok vegyszeres tisztítására; - padló és játszószőnyegek, egyéb textília tisztítására; - játékok, sporteszközök tisztítására; - radiátorok, csövek lemosására; - ablakok, üvegfelületek tisztítására; - szemétgyűjtők tisztítására, fertőtlenítésére; - képek, tablók, világítótestek portalanítására; - pókhálók eltávolítására; - rovar- és rágcsálóirtásra;

**4. A dolgozók által, a gyermekek egészsége érdekében betartandó védő, óvó előírások**

* Reggeli érkezéskor kötelező a gyermekek testhőmérése. A mérési pontok a csoportszobák bejárati ajtajánál kerülnek kijelölésre. A tisztifőorvos határozata alapján 37.8 foknál az óvodás nem léphet a csoportszobába. Továbbra is érvényben marad óvodánk gyakorlata, miszerint 37.2 foknál értesítjük a szülőt a hőemelkedés tényéről.
* A törekszünk a csoportok egymástól való elkülönítésére, figyelembe véve a tagóvodai sajátosságokat: szabadtéri játékok, tevékenységek tartása az udvaron valamint az öltöző és a mosdó használat során.
* Gyakori, fokozott intenzitású (kitárt ablakos) természetes szellőztetés a zárt terekben: csoportszoba, mosdó, öltöző.
* Papírtörlők kihelyezése a mosdókba.
* Heti rendszerességű ágynemű csere.
* Altatásnál az ágyak elhelyezése ˗ lehetőségekhez mérten ˗ védőtávolság betartásával történjen.
* Naponta gyakori fertőtlenítő takarítás a zárt terekben (ajtó- ablakkilincsek, polcok, asztalok, székek, villanykapcsolók, mosdók csaptelepek, WC öblítő gombok virucid hatású szerrel történő fertőtlenítése).
* Műanyag játékok, fogápolási eszközök rendszeres fertőtlenítése.
* Sporteszközök, udvari játékok gyakori fertőtlenítése.
* A takarítást, fertőtlenítést úgy kell megszervezni, hogy a gyermekek egészségét ne veszélyeztesse.
* Az étkezések alkalmával fokozott higiénia betartása (maszk, gumikesztyű, fityula használata).
* Az étkezéssel kapcsolatos felületek, eszközök fokozott fertőtlenítése.
* Az étkezéssel kapcsolatos eszközök cseppfertőzéstől védett tárolása.
* Az intézmény szokás- és szabályrendszere eltérhet az addig megszokottól, amely rugalmasságot vár el a dolgozóktól.
* Fontos, hogy a nevelési, gondozási feladatok a vírushelyzet tükrében és annak megfelelően történjenek (módszerek helyes megválasztása, technikák megtanítása, a személyes higiéné alapvető szabályairól tájékoztatás, ellenőrzése, helytelen viselkedés javítása, érzelmi biztonság fokozott nyújtása).
* A mozgásos tevékenységeket - az időjárás függvényében- szabad térben, az udvaron ajánlott megtartani.
* Külső partnerek épületben való tartózkodása és szakmai tárgyú rendezvények tartása visszavonásig nem engedélyezett.
* Vendégek csak vendég nyilatkozat kitöltésével tartózkodhatnak az épületben.
* Amennyiben a gyermek egészségi állapotában bárki változást észlel, a gyermeket haladéktalanul el kell különíteni (tagóvodánként kijelölt elkülönítő helyiségben), azonnal jelenteni kell a csoportot felügyelő óvodapedagógusnak, az óvodavezetőnek, valamint azonnal értesíteni kell a szülőt, részletesen beszámolva a gyermek állapotáról. A beteg gyermek felügyeletét ellátó személynek kesztyű és maszk használata kötelező.

**5. A szülők által, a gyermekek egészsége érdekében betartandó védő, óvó előírások**

* Beszoktatás ideje alatt a szülő is köteles a mérési pontoknál hőmérésnek alávetnie magát, csak ezután léphet a csoportszobákba.
* Szülői nyilatkozattétel arról, hogy gyermeke egészséges, tünetmentes.
* A szülő köteles jelezni, ha a gyermekénél COVID-19 gyanú vagy igazolt fertőzés áll fenn.
* Az intézményvezető előzetes engedélyével, belépéskor a bejáratnál elhelyezett vírusölő hatású kézfertőtlenítő használata és a védőtávolság (1,5 m) betartása kötelező. A szűk terekben pl. öltözőkben ne csoportosuljanak a szülők. Maximum 5 fő tartózkodhat az öltözőkben és a szájmaszk használata az épületben kötelező.
* Mosdókba, csoportszobákba utcai cipőben belépni tilos.
* Heti rendszerességű ágynemű csere biztosítása.
* Alvókákat (kendő, plüssjáték) hetente lehet hazavinni fertőtlenítés céljából. Cumit zárt tartóban lehet behozni az óvodába.
* Otthoni játékok, egyéb tárgyak, ennivaló behozatala tilos. Csak bontatlan csomagolású ételt lehet az óvodába behozni, melyről számlát kérünk.

**5.1 A gyermekek távolmaradásának, mulasztásának igazolására vonatkozó rendelkezések**

* A gyermek az óvodába – hasonlóan más megbetegedésekhez – kizárólag orvosi igazolással térhet vissza. Felhívjuk a szülők figyelmét arra, hogy lelkiismeretesen kísérjék figyelemmel gyermekük egészségi állapotát.
* Hatósági házikarantén esetén a járványügyi hatóság által kiadott, a járványügyi megfigyelést feloldó határozatot szükséges bemutatni.
* Amennyiben krónikus betegséggel élő gyermek az új koronavírus okozta járványügyi helyzet miatt speciális eljárást, védelmet igényel, erről a kezelőorvosnak kell döntenie, mely alapján a szükséges intézkedéseket meg kell tenni.
* Igazoltan hiányzik a tartósan beteg gyermek, valamint aki hatósági karanténba kerül, a részére előírt karantén időszakára.
* A vírushelyzetre hivatkozva részleges óvodába járási felmentést kérhet a szülő írásban. A felmentés igazolásnak számít, melyet az óvodavezető engedélyez,és az orvosi igazolást nem válthatja ki

**6. A gyermekek egészsége érdekében, a gyermekek által betartandó előírások**

* Reggeli érkezéskor cipőcsere és kézmosás után léphetnek a csoportszobába a gyerekek.
* Gyakori, alapos szappanos kézmosás, kézmosási protokoll szerint.
* Papírtörlő rendeltetésszerű használata.
* Saját arc, szem, száj érintése kerülendő.
* Köhögési etikett betartása, zsebkendő használat utáni szappanos kézmosás.

7. **Kommunikáció**

* A Pandémiás vezetői csoport gyakori értekezleteken, e-mailben és zárt messenger csoportban tartja a kapcsolatot. A megbeszéléseken alakítják ki egységes kommunikációjukat a dolgozók és a szülők felé. A fenntartóval az óvoda vezetője tartja a kapcsolatot. Fontosnak tartjuk a kölcsönös bizalmon alapuló korrekt tájékoztatást, nyílt és egyértelmű kommunikációt.
* Felhívjuk a szülők figyelmét, hogy hiteles forrásokból tájékozódjanak, és ennek fontosságára hívjuk fel az óvoda közösségéhez tartozók figyelmét is. Az oktatással kapcsolatos híreket a www.kormany.hu és a www.oktatas.hu felületein kell követni.
* Az új koronavírus vonatkozásában a rendeletben előírtak teljesítéséhez az NNK által kiadott és honlapján közzétett tájékoztatók nyújtanak segítséget.
1. **Teendők koronavírus érintettség esetén**
* Az NNK ˗ a területi népegészségügyi hatóság, azaz a Megyei/Fővárosi Kormányhivatal népegészségügyi feladatkörben eljáró járási/kerületi hivatala által elvégzett járványügyi vizsgálat és kontaktkutatás eredménye alapján - az EMMI Köznevelésért Felelős Államtitkárságát tájékoztatja azon köznevelési intézmények, illetve feladatellátási helyek alapadatairól, amelyekről bebizonyosodik, hogy az intézménnyel jogviszonyban álló óvodás gyermek, pedagógus vagy egyéb személy tesztje koronavírus-pozitív.
* Az adatok alapján az EMMI és az NNK közösen megvizsgálja, hogy szükséges-e elrendelni az intézményben más munkarendet. Az intézményben a digitális munkarend bevezetéséről az Operatív Törzs dönt. Az intézmény a jogszabályok alapján arra jogosult szervtől haladéktalanul tájékoztatást kap a döntésről. Az átállást okozó állapot megszűnése után az intézmény jelzést kap arra, hogy térjen vissza a normál munkarend szerinti működés folytatására. A további népegészségügyi döntéseket az NNK és az érintett szervezetek hozzák meg és hajtják végre.
* Amennyiben egy nevelési-oktatási intézményben átmenetileg elrendelésre kerül a digitális munkarend, vagy gyermeklétszám-csökkentés, ill. részleges bezárás történik, a gyermekfelügyeletet az érintett intézményben meg kell szervezni a szülők támogatása érdekében. Amennyiben az intézményben objektív okokból nem szervezhető meg a gyermekfelügyelet, arról a fenntartó gondoskodik.
* A gyermekfelügyelet során a gyermekétkeztetési feladat ellátójának változatlanul biztosítania kell a gyermekétkeztetést.
1. **Záró rendelkezések**

Az Intézkedési terv rendelkezéseit a munkavállalókkal és a szülőkkel elektronikusan és szóban is ismertetjük, hogy az abban foglalt előírások maradéktalanul betartásra kerüljenek. A megismertetés az óvodavezető feladata és felelőssége.

Jelen intézkedés 2020. 10.01. napjától hatályos és módosításig, visszavonásig érvényes.

Sülysáp, 2020.09.30.

 Szabóné Selmeci Marianna

 intézményvezető

**MEGISMERÉSI NYILATKOZAT**

**a Sülysápi Csicsergő Óvoda dolgozói részére**

A 2020. szeptember 1. napjától hatályba lépő, pandémiás veszélyhelyzet idejére kiadott intézkedési tervet megismertem.

Tudomásul veszem, hogy az abban leírtakat a munkám során köteles vagyok betartani.

|  |  |  |  |  |
| --- | --- | --- | --- | --- |
|  | **Név** | **Munkakör/beosztás** | **Dátum** | **Aláírás** |
| 1. | Adameczné Laczkó Mária | dajka |  |  |
| 2. | Bálint Jánosné | dajka |  |  |
| 3. | Barta Zsuzsanna | óvodapedagógus |  |  |
| 4. | Basa-Bálint Hajnalka | ped.asszisztens |  |  |
| 5. | Benkó Lászlóné | dajka |  |  |
| 6. | Batta Mónika | ped.asszisztens |  |  |
| 7. | Bocsányi Bettina | gyógypedagógus |  |  |
| 8. | Csapóné Vári Tünde | dajka |  |  |
| 9. | Cseri Péterné | óvodaped./óvodavez.hely. |  |  |
| 10. | Faragó Zita | óvodapedagógus |  |  |
| 11. | Gáborné Bálega Tímea | dajka |  |  |
| 12. | Gábris Annamária | óvodapedagógus |  |  |
| 13. | Gálné Furján Ildikó | óvodapedagógus |  |  |
| 14. | Gulyás Katalin | dajka |  |  |
| 15. | Gulyásné Gallai Andrea | óvodapedagógus |  |  |
| 16. | Hella Andrea | óvodapedagógus |  |  |
| 17. | Horváth Ferencné | óvodapedagógus |  |  |
| 18. | Kocsis Zoltánné | dajka |  |  |
| 19. | Kocsisné Bodor Krisztina | óvodapedagógus |  |  |
| 20. | Kókai Lászlóné | óvodapedagógus |  |  |
| 21. | Kőrizs Tünde | óvodapedagógus |  |  |
| 22. | Kutiné Szántai Andrea | ped.asszisztens |  |  |
| 23. | Lomenné Kiss Ildikó | óvodaped./óvodavez.hely. |  |  |
| 24. | Mészárosné Simon Tünde | óvodaped./tagóvoda-vez. |  |  |
| 25. | Mező Lászlóné | dajka |  |  |
| 26. | Munkhártné Szántai Márta | ped.asszisztens |  |  |
| 27. | Nagyné Juhos Ildikó | dajka |  |  |
| 28. | Olasz Katalin | óvodapedagógus |  |  |
| 29. | Ordasi Ferencné | dajka |  |  |
| 30. | Panyiné Tóth Anetta | óvodapedagógus |  |  |
| 31. | Patonai Barbara | óvodapedagógus |  |  |
| 32. | Polatschek Tiborné | dajka |  |  |
| 33. | Ráczné Tóth Rita | óvodapedagógus |  |  |
| 34. | Soós Attiláné | óvodatitkár |  |  |
| 35. | Szabó Ildikó | dajka |  |  |
| 36. | Szabóné Selmeci Marianna  | óvodaped./óvodavez. |  |  |
| 37. | Szekeres Julianna | óvodapedagógus |  |  |
| 38. | Tarnai Lászlóné | óvodaped./tagóvoda-vez. |  |  |
| 39. | Varga Renáta | óvodapedagógus |  |  |
| 40. | Varga Sándorné | óvodapedagógus |  |  |
| 41. | Vörös Judit | óvodapedagógus |  |  |
| 42. | Zakar Zoltánné  | óvodaped./tagóvoda-vez. |  |  |
| 43. | Zsigri Tamásné | óvodapedagógus |  |  |
|  |  |  |  |  |